
1. CHARAKTERISTIKA PREDMETU
Vyučovací predmet anglický jazyk poskytuje jazykový základ a predpoklad pre komunikáciu žiakov v rámci Európskej únie a iných štátov. Anglický jazyk prispieva k pochopeniu a objavovaniu tých skutočností, ktoré presahujú oblasť skúseností sprostredkovaných materinským jazykom a štátnym jazykom. Anglický jazyk umožňuje poznávať odlišnosti v spôsobe života ľudí iných krajín a ich odlišné kultúrne tradície. Poskytuje prehĺbenie vedomostí a vzájomného porozumenia a tolerancie. Učenie sa anglického jazyka podporuje otvorenejší prístup k ľuďom, umožňuje občanom plne využívať pracovať a študovať v niektorom z členských štátov Európskej únie.
Vyučovanie anglického jazyka v 5. roč. ako cudzieho jazyka s časovou dotáciou 3 vyučovacie hodiny týždenne bude zorganizovaný do učebných celkov, ktoré berú do úvahy napredovanie a umožňujú nadväznosť.
2. CIELE PREDMETU
Podľa Spoločného európskeho referenčného rámca pre jazyky sa pri používaní a učení sa jazyka rozvíja celý rad kompetencií. Učiaci sa využíva všeobecné kompetencie, ale aj celý rad komunikačných jazykových kompetencií, ktoré spolupôsobia v rozličných kontextoch a v rôznych podmienkach. Zapája sa do rečových činností, v rámci ktorých vytvára a prijíma texty vo vzťahu k témam z konkrétnych i abstraktných oblastí. Pri tomto procese si učiaci sa aktivuje tie stratégie učenia sa, ktoré sa mu zdajú na splnenie úloh najvhodnejšie. Kompetencie pri tom definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je zabezpečiť, aby učiaci sa:
Osvojil a rozvíjal svoju slovnú zásobu, ktorú bude využívať pri každodennej komunikácii v cudzej krajine
dokázal riešiť každodenné životné situácie v cudzej krajine a v ich riešení pomáhal cudzincom, ktorí sú v jeho vlastnej krajine,
dokázal vymieňať si informácie a nápady s mladými ľuďmi a dospelými, ktorí hovoria iným jazykom a sprostredkúvajú mu svoje myšlienky a pocity v jazyku, ktorý si učiaci osvojuje
dokázal viac a lepšie chápať spôsob života a myslenia iných národov a ich kultúrneho dedičstva.
KĽÚČOVÉ KOMPETENCIE A PREPOJENIE SO ŠKVP
Sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane rečových zručností.
Učiaci sa v 5. roč. má osvojené všeobecné kompetencie na úrovni A1 a ďalej si ich rozvíja tak, aby dokázal:
- vedome získať nové vedomosti a zručnosti,
- opakovať si osvojené vedomosti a dopĺňať si ich,
- uvedomiť si stratégie učenia sa pri osvojovaní cudzieho jazyka,
- opísať rôzne stratégie učenia sa s cieľom pochopiť ich a používať,
- pochopiť potrebu vzdelávania sa v cudzom jazyku,
- dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať pre svoj ďalší rozvoj a reálny život,
- kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
- udržať pozornosť pri prijímaní informácií,
- pochopiť zámer zadanej úlohy
- účinne spolupracovať vo dvojiciach i v pracovných skupinách,
- aktívne a často využívať doteraz dostupné materiály
- byť otvorený kultúrnej a etnickej rôznorodosti.
Vzdelávanie v danej vzdelávacej oblasti smeruje k utváraniu a rozvíjaniu kľúčových kompetencií tým, že vedie žiakov k:
osvojeniu si vedomostí a nadobudnutých kompetencií, ktoré im umožnia vzdelávať sa po celý ich život a zaujať aktívne miesto v ekonomickom, sociálnom a kultúrnom živote;
príprave všetkých žiakov tak, aby sa stali zodpovednými občanmi, schopnými podieľať sa na rozvoji demokratickej spoločnosti, solidarity, pluralizmu a kultúrnej otvorenosti;
zaručeniu rovnakých šancí sociálnej emancipácie pre všetkých žiakov
vnímaniu a postupnému osvojovaniu si jazyka ako bohatého mnohotvárneho prostriedku k získavaniu a odovzdávaniu informácií, k vyjadrovaniu vlastných postojov a názorov;
zvládnutiu základných pravidiel medziľudskej komunikácie daného kultúrneho prostredia a nadobudnutiu pozitívneho vzťahu k jazyku v rámci interkultúrnej komunikácie;
nadobudnutiu vzťahov k slovesným umeleckým dielam, k vlastným čitateľským zážitkom, k rozvíjaniu svojho pozitívneho vzťahu k literatúre a k ďalším druhom umenia vychádzajúcich z umeleckých textov a rozvíjaniu svojich emocionálnych a estetických cítení a vnímaní;
pestovaniu vedomia jazykovej príslušnosti k istému etniku, pocitu jazykovej príbuznosti a spolupatričnosti s inými etnikami, prostredníctvom ovládania normy spisovného jazyka viesť žiakov k zvyšovaniu jazykovej kultúry ich verbálnych ústnych i písomných jazykových prejavov.
Všeobecné kompetencie:
Učiaci sa rozvíja všeobecné kompetencie tak, aby dokázal:
• získavať uvedomene nové vedomosti a zručnosti,
• opakovať si osvojené vedomosti a dopĺňať si ich,
• uvedomovať si stratégie učenia pri osvojovaní si cudzieho jazyka,
• opísať rôzne stratégie učenia s cieľom pochopiť ich a používať,
• pochopiť potrebu vzdelávania sa v cudzom jazyku,
•dopĺňať si vedomosti a rozvíjať rečové zručnosti, prepájať ich s poznaným, systematizovať ich a využívať pre svoj ďalší rozvoj a reálny život,
• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
• udržať pozornosť pri prijímaní poskytovaných informácií,
• pochopiť zámer zadanej úlohy,
• účinne spolupracovať vo dvojiciach i v pracovných skupinách,
• aktívne a často využívať doteraz osvojený jazyk,
• využívať dostupné materiály pri samostatnom štúdiu,
• byť otvorený kultúrnej a etnickej rôznorodosti.
Komunikačné jazykové kompetencie:
Komunikačné jazykové kompetencie sú tie, ktoré umožňujú učiacemu sa konať s použitím konkrétnych jazykových prostriedkov.
Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné v krajinách, kde sa cudzím jazykom hovorí.
Učiaci sa:
• rozumie známym každodenným výrazom a základným frázam, ktorých účelom je uspokojenie konkrétnych potrieb, tieto výrazy a frázy dokáže používať,
• dokáže predstaviť seba aj iných, dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná a o veciach, ktoré vlastní,
• dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.
Jazyková kompetencia
Učiaci sa:
• používa iba základný rozsah jednoduchých výrazov týkajúcich sa osobných údajov a potrieb konkrétneho typu,
• má základný repertoár slovnej zásoby izolovaných slov a slovných spojení vzťahujúcich sa na dané konkrétne situácie,
• prejavuje iba obmedzené ovládanie základných gramatických štruktúr a typov viet, ktoré sú súčasťou osvojeného repertoáru,
• ovláda výslovnosť obmedzeného repertoáru naučených slov a slovných spojení zrozumiteľnú pre rodených hovoriacich, ktorí sú zvyknutí komunikovať s cudzincami,
• dokáže odpísať známe slová a krátke slovné spojenia, napríklad jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia,
• dokáže vyhláskovať svoju adresu, štátnu príslušnosť a ostatné osobné údaje.
Sociolingvistická kompetencia
Učiaci sa:
• dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiť sa, predstaviť sa, poďakovať, ospravedlniť sa, atď.
Pragmatická kompetencia
Učiaci sa:
• dokáže spájať slová alebo skupiny slov pomocou základných lineárnych spojovacích výrazov, napríklad „a“ alebo „potom“,
• dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.
Komunikačné zručnosti
Komunikačné zručnosti nemožno chápať izolovane, pretože sa navzájom prelínajú a dopĺňajú (integrované zručnosti).
Počúvanie s porozumením
Učiaci sa:
• dokáže rozoznať známe slová a základné slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,
• rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,
• rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.
Čítanie s porozumením
Učiaci sa:
• rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,
• rozozná základné slovné spojenia v jednoduchých oznamoch z každodenného života,
• dokáže si pri jednoduchšom informačnom materiály a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,
• rozumie krátkemu jednoduchému písomnému popisu cesty.
Písomný prejav
Učiaci sa:
• dokáže napísať krátky osobný list alebo pohľadnicu, napríklad pozdrav z dovolenky,
• dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,
• dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,
• vie si písomne vyžiadať informácie alebo ich podať ďalej,
• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.
Ústny prejav
Ústny prejav – dialóg
Učiaci sa:
• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšej rýchlosti reči a že mu pomôže sformulovať, čo sa pokúša povedať,
• dokáže klásť a odpovedať na jednoduché otázky z oblasti jeho základných potrieb alebo na známe témy,
• dokáže používať jednoduché zdvorilostné formulácie ako pozdrav, lúčenie, opýtať sa niekoho ako sa má,
• vie predstaviť seba a iných a reaguje, keď ho predstavujú,
• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,
• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.
Ústny prejav – monológ
Učiaci sa na úrovni A1:
• dokáže využívať jednoduché slovné spojenia a ucelenými vetami opísať seba, miesto, kde žije, čo robí
Prehľad kompetencií a funkcií stanovených pre úrovne A1 až B2
Tabuľka uvádza prehľad kompetencií a funkcií stanovených pre úrovne A1 až B2. Kompetencie a funkcie relevantné pre komunikačnú úroveň A1 sú zvýraznené.
	Kompetencie 
	Funkcie 

	1. Nadviazať kontakt v súlade 
s  
komunikačnou 
situáciou  
	Upútať pozornosť 
Pozdraviť 
Odpovedať na pozdrav 
Poďakovať sa a vyjadriť  uznanie  
Rozlúčiť sa 

	2. Vypočuť si a podať informácie 
	Informovať sa 
Potvrdiť a trvať na niečom  
Začleniť informáciu  
Odpovedať na požiadavky 

	3. Vybrať si z ponúkaných možností  
	Identifikovať 
Opísať 
Potvrdiť/Odmietnuť  
Opraviť  

	4. Vyjadriť názor 
	Vyjadriť názor  
Vyjadriť súhlas 
Vyjadriť nesúhlas 
Vyjadriť presvedčenie 
Vyjadriť vzdor 
Protestovať 
Vyjadriť stupne istoty  

	5. Vyjadriť vôľu 
	Vyjadriť želania Vyjadriť  plány  

	6. Vyjadriť schopnosť 
	Vyjadriť vedomosti 
Vyjadriť neznalosť  
Vyjadriť schopnosť vykonať nejakú činnosť 

	7. Vyjadriť pocity 
	Vyjadriť radosť, šťastie, uspokojenie 
Vyjadriť smútok, skľúčenosť 
Vyjadriť súcit 
Vyjadriť fyzickú bolesť  
Utešiť, podporiť, dodať odvahu 

	8. Vyjadriť očakávania a reagovať na 
ne  
	Vyjadriť nádej 
Vyjadriť sklamanie 
Vyjadriť strach, znepokojenie, úzkosť 
Ubezpečiť 
Vyjadriť úľavu   
Vyjadriť spokojnosť  
Vyjadriť nespokojnosť, posťažovať sa  
Zistiť spokojnosť/nespokojnosť  

	9. Predstaviť záľuby a vkus 
	Vyjadriť, čo mám rád, čo sa mi páči, čo uznávam  
Vyjadriť, že niekoho/niečo nemám rád  
Vyjadriť, čo uprednostňujem 

	10. Reagovať vo vyhrotenej situácii 
	Vyjadriť hnev, zlú náladu 
Reagovať na hnev, zlú náladu niekoho iného 

	11. Stanoviť, oznámiť a zaujať postoj k pravidlám  alebo povinnostiam  
	Vyjadriť príkaz/zákaz 
Vyjadriť morálnu alebo sociálnu normu 
Žiadať o povolenie a súhlas 
Dať súhlas  
Odmietnuť 
Zakázať 
Reagovať na zákaz 
Vyhrážať sa 
Sľúbiť  

	12. Reagovať na 
	Obviniť (sa), priznať (sa) 

	porušenie pravidiel alebo nesplnenie povinností   
	Ospravedlniť (sa) 
Odmietnuť/Poprieť obvinenie 
Vyčítať/Kritizovať 

	13. Reagovať na príbeh alebo udalosť 
	Vyjadriť záujem o niečo 
Vyjadriť záujem o to, čo niekto rozpráva 
Vyjadriť prekvapenie 
Vyjadriť  že ma niekto/niečo neprekvapil/-lo 
Vyjadriť nezáujem 

	14. Dať ponuku a reagovať  na ňu 
	Žiadať niekoho o niečo 
Odpovedať na žiadosť  
Navrhnúť niekomu, aby niečo urobil  
Navrhnúť niekomu, aby sme spoločne niečo urobili 
Ponúknuť pomoc  
Navrhnúť, že niečo požičiam/darujem 
Odpovedať na návrh  

	15. Reagovať na niečo, čo sa má udiať v budúcnosti 
	Varovať pred niekým/niečím 
Poradiť 
Povzbudiť 
Vyjadriť želanie 

	16. Reagovať na niečo, čo sa udialo v minulosti 
	Spomenúť si na niečo/niekoho 
Vyjadriť, že som na niečo/niekoho zabudol 
Pripomenúť niekomu niečo 
Kondolovať  
Blahoželať 

	17. Reagovať pri prvom stretnutí  
	Predstaviť niekoho 
Predstaviť sa 
Reagovať na predstavenie niekoho  
Privítať 
Predniesť prípitok 

	18. Korešpondovať 
	Začať list  
Rozvinúť obsah listu Ukončiť list  

	19. Telefonovať 
	Začať rozhovor 
Udržiavať rozhovor  
Ukončiť rozhovor 

	20. Komunikovať  
	Začať rozhovor 
Ujať sa slova v rozhovore 
Vypýtať si slovo 
Vrátiť sa k nedopovedanému, keď ma prerušili   
Zabrániť niekomu v rozhovore  

	21. Vypracovať štruktúrovanú prezentáciu 
	Uviesť tému, hlavnú myšlienku  
Oboznámiť s obsahom a osnovou  
Rozviesť tému a hlavnú myšlienku 
Prejsť z jedného bodu na iný  
Ukončiť výklad 

	22. Doplniť štruktúrovanú prezentáciu 
	Zdôrazniť, dať do pozornosti  Odbočiť od témy  
Vrátiť sa k pôvodnej téme  

	
	Uviesť príklad 
Citovať 
Parafrázovať 

	23. Zúčastniť sa diskusie/ 
Argumentovať 
	Navrhnúť novú tému/bod diskusie 
Odmietnuť diskutovať na ponúkanú tému/bod diskusie Vrátiť sa k téme/k bodu diskusie 

	24. Uistiť sa, že slová/výklad/ argument boli pochopené 
	Uistiť sa, že účastník komunikácie  pochopil moje vyjadrenia 
Uistiť sa, že som dobre pochopil to, čo bolo povedané 
Požiadať o pomoc pri vyjadrení slova/slovného spojenia  
Nahradiť zabudnuté/neznáme slovo  
Hľadať slovo/slovné spojenie 
Opraviť sa, vrátiť sa k rozhovoru  

	25. Porozprávať príbeh 
	Rozprávať  
Začať príbeh, historku, anekdotu  Zhrnúť  


3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD
(3 hod./týždeň, 99/rok)
Obsah vyučovania anglického jazyka v 5. ročníku rešpektuje psychické osobitosti detí nižšieho sekundárneho vzdelania, vychádza z ich záujmov, schopností, skúseností a vedomostí o svete a z reálií krajiny, jazyk ktorej sa učia. Veľkú úlohu tu zohrávajú komunikačné jazykové kompetencie, ktoré mu umožňujú používať konkrétne jazykové prostriedky. V prvom rade musí žiak tieto prostriedky zažiť a použiť v komunikácii s partnerom, či už v reálnych alebo simulovaných komunikačných situáciách. Preto sa v tomto ročníku rozvíjajú také komunikačné zručnosti ako sú počúvanie s porozumením, čítanie s porozumením, písomný prejav a ústny prejav vo forme dialógu a monológu. Žiak si rozširuje repertoár slovnej zásoby a slovných spojení, ktorý je prispôsobená konverzačným témam a učebnici, ktorú na hodine používa. Osvojuje si rozdiely medzi britskou a americkou lexikou, pracuje s dvojjazyčným slovníkom, oboznamuje sa s jednoduchým výkladovým slovníkom, dostáva základy morfológie, syntaxe zvukovou i grafickou podobou jazyka. To všetko napomáha žiakovi rozvíjať a vedome získavať nové vedomosti a zručnosti.
Gramatika:
Neurčitý člen
Rozkazovací spôsob
Množné číslo podst. mien
Väzba “there is” “there are”
Sloveso “to be” klad, zápor a otázka
privlastňovacie zámená
privlastňovací pád
opytovacie zámená
Sloveso “have got”
Tvorenie záporu a otázky
Jednoduchý prítomný čas, zápor a otázka
Predložky spojené s opisom miesta
väzba “there is/there are”
sloveso “can” viem, dokážem
Slovesá “to be, was, were, to have” pri popise osoby
Priebehový prítomný čas, tvorenie otázky, zápor
Jednoduchý minulý čas pravidelné a nepravidelné. Slovesá
Stupňovanie prídavných mien
Tematické celky podľa TVVP
1. Úvod – 14 hodín
2. Priatelia a rodina– 14 hodín
3. Môj svet– 13 hodín
4. Čas– 13 hodín
5. Moja izba – 13 hodín
6. Ľudia – 13 hodín
7. Kde si bol? – 10 hodín
8. Sever a juh – 9 hodín
1. Úvod – 14 hodín
Obsahový štandard
neurčitý člen, zoznámenia, rozkazovací spôsob, inštrukcie v triede množné číslo podstatných mien, číslovky, abeceda, mená a tituly, väzba- tu je/ tu sú, CLIL/ Matematika – súčty
Výkonový štandard
Žiak na konci 5. ročníka dokáže/vie:
vypočuť a zachytiť telefónne čísla
• rozumieť bežným pokynom učiteľa
• predstaviť sa, pozdraviť a rozlúčiť sa
• pomenovať veci v triede
• počítať do 1000 a pracovať s číslami
• hláskovať slová
• popísať miesta
• predstavovať sa navzájom
Medzipredmetové vzťahy a prierezové témy:
ETV, MAT, MUV, OSR, TPPZ
2. Priatelia a rodina – 14 hodín
Obsahový štandard
sloveso byť, klad a zápor, moja rodina, privlastňovacie zámená privlastňovací pád, dni v týždni, opytovacie zámená, CLIL/ Geografia – svet
Výkonový štandard
Žiak na konci 5. ročníka dokáže/vie:
porozumieť hlavným informáciám z počutého rozhovoru
porozumieť krátkemu kreslenému príbehu
pomenovať dni v týždni
opýtať sa na základné informácie o osobe
privlastniť rôzne veci osobám
vymenovať svetové štáty
opýtať sa vo dvojici na základné informácie o tretej osobe
Medzipredmetové vzťahy a prierezové témy:
GEO, MUV, OSR, ENV, TPPZ, RGV
3. Môj svet– 13 hodín
Obsahový štandard
sloveso mať, tvorenie záporu a otázky, postavenie prídavného mena vo vete, školské predmety, CLIL/ Prírodné vedy- aj my sme zvieratá
Výkonový štandard
Žiak na konci 5. ročníka dokáže/vie:
• porozumieť hlavným bodom z krátkeho textu k narodeninách
• porozumieť školskému rozvrhu
• pomenovať bežné predmety vlastnej potreby v škole
• pomenovať školské predmety a hovoriť o ich obľube
• opýtať sa čo má žiak v škole
• pomenovať farby
• popísať dva obrázky a povedať o rozdieloch
• rozprávať sa o obľúbených predmetoch v škole
Medzipredmetové vzťahy a prierezové témy:
BIO, DEJ, GEO, MAT, INF, SJL, OBN, VYV, HUV, OSR, ENV, MDV, RGV, TPPZ
4. Čas– 13 hodín
Obsahový štandard
predložky s časom, “at, on” , hodiny a čas, voľný čas, prítomný jednoduchý čas, zápor, 3. osoba prítomný jednoduchý čas, CLIL/ Hudobná výchova- hudobné nástroje
Výkonový štandard
Žiak na konci 5. ročníka dokáže/vie:
• porozumieť prečítanému textu o voľnom čase tretej osoby
• porozumieť krátkemu príbehu o voľnom čase
• v počutom texte rozpoznať údaje o čase a aktivitách
• opýtať sa na čas, na podobnú otázku odpovedať
• opýtať sa kamaráta čo v ktorom čase robí
• porozprávať o tom, čo robí žiak počas dňa, označiť aj čas
• v rozhovore s kamarátom sa rozprávať o tom, čo ich zaujíma a porovnať si záujmy
Medzipredmetové vzťahy a prierezové témy:
HUV, TSV, MUV, OSR, TPPZ
5. Moja izba – 13 hodín
Obsahový štandard
miestnosti v dome, predložky spojené s opisom miesta, naša mesto, väzba- tu je/ tu sú, Britské domy, sloveso viem, dokážem, CLIL/ Dejepis- názvy miest
Výkonový štandard
Žiak na konci 5. ročníka dokáže/vie:
• porozumieť hovorenému textu o opise izby v byte
• porozumieť hovorenému textu o opise mesta - budovy, obchody a ich umiestnenie
• porozumieť informáciám o výlete
• opísať izbu a umiestniť nábytok
• opísať mesto, pomenovať kde sa čo nachádza
• komunikovať s kamarátom o miestach v meste
• opýtať sa kamaráta, čo vie robiť
Medzipredmetové vzťahy a prierezové témy:
DEJ, TSV, OSR, MUV, RGV, TPPZ
6. Ľudia – 13 hodín
Obsahový štandard
slovesá byť a mať pri popise osoby, prítomný priebehový čas, tvorenie otázky, oblečenie, kombinácia prítomného jednoduchého a prítomného priebehového času,
typy ľudí, CLIL/Umenie- opis osôb
Výkonový štandard
Žiak na konci 5. ročníka dokáže/vie:
• porozumieť popisu osoby z počutého textu
• rozumieť obsahu prečítanej scénky
• rozlíšiť jednoduchý prítomný čas od priebehového času
• porozumieť bájke – rôzne formy
• gramaticky správne opísať svoj bežný deň
• opísať, čo máme na sebe oblečené
• zahrať bájku
• reagovať na obraz, či sa páči alebo nie a prečo
Medzipredmetové vzťahy a prierezové témy:
VYU, OSR, MDV, RGV, TPPZ
7. Kde si bol? – 10 hodín
Obsahový štandard
jednoduchý minulý čas, sloveso „byť“, Jednoduchý minulý čas – pravidelné slovesá, jednoduchý minulý čas – pravidelné slovesá – zápor, jednoduchý minulý čas – nepravidelné slovesá, Jednoduchý minulý čas - otázka, odpoveď
Výkonový štandard
Žiak na konci 5. ročníka dokáže/vie:
rozumieť informácii z e-mailu
porozumieť hlavným informáciám, zachytiť dej v minulosti
reagovať na vizuálny podnet
rozumieť obsah krátkeho listu
rozumieť deju kresleného príbehu a napodobniť rozpráv
opýtať sa kamaráta, kde bol v predošlých
dňoch
bežné dopravné prostriedky, miesta spojené s cestovaním
informovať o inej osobe
8. Sever a juh – 9 hodín
Obsahový štandard
tvorenie otázky pomocou „How..?“, 2. stupeň prídavných mien, 3. stupeň prídavných mien
Výkonový štandard
Žiak na konci 5. ročníka dokáže/vie:
pomenovať geografické názvy spojené s mestom a dedinou
porozumieť textu o GB
porozumieť popisu počasia, rôzne ročné obdobie
rozumieť kresleného seriálu
4. PRIEREZOVÉ TÉMY A MEDZIPREDMETOVÉ VZŤAHY
Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG), Tvorba projektu a prezentačné zručnosti (TPPZ),Regionálna výchova (RV)
5. METÓDY A FORMY PRÁCE – STRATÉGIE VYUČOVANIA
Vyučovanie povedie ku komunikačným schopnostiam, vysokej kreativite, aby žiak bol aktívnym, tvorivým subjektom, učiteľ moderátorom, ktorý usmerňuje žiakov. Na hodinách budú uplatňované kognitívne štýly, ktoré pomôžu prekonať strach z chýb a omylov.
Na splnenie komunikačných úloh sa žiaci musia zapájať do komunikačných jazykových činností a ovládať komunikačné stratégie. Mnohé činnosti komunikácie, akými sú napríklad konverzácia a korešpondencia, sú interaktívne, čo znamená, že účastníci komunikácie sa budú striedať v produkcii a recepcii, často niekoľkokrát za sebou.
Produktívne činnosti a stratégie budú využívané v hovorení a písaní.
Vo vyučovaní anglického jazyka budú využívané receptívne stratégie produktívne stratégie i neverbálna komunikácia. Efektívne rozvíjať jazykové zručnosti bez potreby zvýšenia vyučovacieho času v učebnom pláne prostredníctvom obsahovo a jazykovo integrovaného vyučovania poskytujúceho žiakom príležitosť používať nadobudnuté jazykové zručnosti v prirodzenom zmysluplnom kontexte, zvažovať čoraz častejšie možnosti integrácie metódy CLIL do vyučovacieho procesu.
Komunikatívna metóda - vyberajú sa také jazykové prvky, aby v každom štádiu učenia umožňovali adekvátne viesť rozhovor, dialóg a primeranú komunikáciu. Žiaci si osvojujú modelové
vety, frázy, gramatické javy v komunikácii, taktiež si rozširujú slovnú zásobu pri tvorení dialógov a monológov.
Audio- lingválna metóda - oboznamovanie sa s jazykom počúvaním a verbálnym
napodobňovaním.
TPR (Total Physical Response) - do činnosti sa zapája, čo najviac zmyslov, pričom sa využíva pohyb. Pri tejto metóde sa rovnomerne stimulujú obidve časti mozgu, čím sa zvyšuje efektívnosť vyučovania.
Metóda problémových úloh - naučené dáva do reálnych životných situácií.
Organizačné formy: Vyučovanie bude prebiehať v týchto priestoroch:
• kmeňové triedy
• jazykové laboratórium
• ďalšie priestory školy
• počítačová učebňa
• mimoškolské priestory
Formy práce:
individuálna a skupinová
práca vo dvojiciach
prezentácia projektov
6. HODNOTENIE PREDMETU
Žiaci budú hodnotení známkou podľa hodnotiacich kritérií v súlade s Metodickým
pokynom MŠ SR č. 22/2011 na hodnotenie žiakov základnej školy a priebežne slovne.
Hodnotiace kritériá:
Stupeň 1 (výborný)
Žiak ovláda poznatky, pojmy a zákonitosti podľa učebných osnov a vie ich pohotovo
využívať pri intelektuálnych, motorických, praktických a iných činnostiach. Samostatne a
tvorivo uplatňuje osvojené vedomosti a kľúčové kompetencie pri riešení jednotlivých
úloh, hodnotení javov a zákonitostí. Jeho ústny aj písomný prejav je správny, výstižný.
Grafický prejav je estetický. Výsledky jeho činností sú kvalitné až originálne.
Stupeň 2(chválitebný)
Žiak ovláda poznatky, pojmy a zákonitosti podľa učebných osnov a vie ich pohotovo
využívať. Má osvojené kľúčové kompetencie, ktoré tvorivo aplikuje pri intelektuálnych,
motorických, praktických a iných činnostiach. Uplatňuje osvojené vedomosti a kľúčové
kompetencie pri riešení jednotlivých úloh, hodnotení javov a zákonitostí samostatne a
kreatívne alebo s menšími pod- netmi učiteľa. Jeho ústny aj písomný prejav má občas
nedostatky v správnosti, presnosti a výstižnosti. Grafický prejav je prevažne estetický.
Výsledky jeho činností sú kvalitné, bez väčších nedostatkov.
Stupeň 3(dobrý)
Žiak má v celistvosti a úplnosti osvojené poznatky, pojmy a zákonitosti podľa učebných
osnov a pri ich využívaní má nepodstatné medzery. Má osvojené kľúčové kompetencie,
ktoré využíva pri intelektuálnych, motorických, praktických a iných činnostiach s menšími
nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.
Stupeň 4(dostatočný)
Žiak má závažné medzery v celistvosti a úplnosti osvojenia poznatkov a zákonitostí podľa
učebných osnov ako aj v ich využívaní. Pri riešení teoretických a praktických úloh s
uplatňovaním kľúčových kompetencií sa vyskytujú podstatné chyby. Je nesamostatný pri
využívaní poznatkov a hodnotení javov. Jeho ústny aj písomný prejav má často v
správnosti, presnosti a výstižnosti vážne nedostatky. V kvalite výsledkov jeho činností sa
prejavujú omyly, grafický prejav je málo estetický. Vážne nedostatky dokáže žiak s pomocou
učiteľa opraviť.
Stupeň 5(nedostatočný)
Žiak si neosvojil vedomosti a zákonitosti požadované učebnými osnovami, má v nich
závažné medzery, preto ich nedokáže využívať. Pri riešení teoretických a praktických úloh
s uplatňovaním kľúčových kompetencií sa vyskytujú značné chyby. Je nesamostatný pri
využívaní poznatkov, hodnotení javov, nevie svoje vedomosti uplatniť ani na podnet učiteľa.
Jeho ústny a písomný prejav je nesprávny, nepresný. Kvalita výsledkov jeho činností a
grafický prejav sú na nízkej úrovni. Vážne nedostatky nedokáže opraviť ani s pomocou
učiteľa.
Predmet hodnotenia klasifikácie:
Prospech žiaka klasifikujeme známkou. Vo výchovnovzdelávacom procese sa uskutočňuje
priebežné a celkové hodnotenie:
• priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter,
• celkové hodnotenie žiaka sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov.
Predmetom hodnotenia vo výchovno- vzdelávacom procese sú najmä učebné výsledky žiaka, ktoré dosiahol na vyučovacom predmete v súlade s požiadavkami vymedzenými v učebných osnovách, ako aj usilovnosť, osobnostný rast, rešpektovanie práv iných osôb a ochota spolupracovať.
V procese hodnotenia učiteľ uplatňuje primeranú náročnosť, pedagogický takt voči žiakovi,
rešpektuje práva dieťaťa a humánne sa správa voči žiakovi. Zohľadňuje vekové a individuálne osobitosti žiaka a prihliada na jeho momentálnu psychickú a fyzickú disponovanosť. Zároveňobjektívne hodnotí kvalitu vedomostí, zručností a návykov žiaka.
Pri hodnotení žiaka sa posudzujú získané kompetencie v súlade s učebnými osnovami
a schopnosť ich využívať v oblastiach:
• všeobecné kompetencie
• komunikačné jazykové kompetencie
• komunikačné zručnosti
Žiak je z predmetu anglický jazyk skúšaný verbálne (slovná zásoba, dialóg monológ, čítanie), písomne (slovná zásoba, tematické práce, polročné previerky- formou testov a diktátov) a prakticky (preverovať úroveň samostatnej práce žiakov).
Pri skúšaní, hodnotení a klasifikácii žiackych učebných výkonov sa má učiteľ riadiť zásadou, že
zisťovať a hodnotiť treba to, čo žiak vie a nesnažiť sa v prvom rade odhaľovať jeho nedostatky,
aj keď bez ich poznania nemožno pristúpiť k ich odstráneniu.
Pri hodnotení žiaka sa posudzujú získané kompetencie v súlade s učebnými osnovami.
Hodnotenie písomných prác:
Maximálny počet slov v diktáte:
6. ročník- max. 65- 70
7. ročník- max. 85
8. ročník- max. 100
9. ročník- max. 120
Klasifikačná norma pre diktát – pre všetky ročníky
- stupeň 1 – počet chýb 0-1
- stupeň 2 – počet chýb 2-3
- stupeň 3 – počet chýb 4-7
- stupeň 4 – počet chýb 8-10
- stupeň 5 – počet chýb 11 a viac
Stupnica hodnotenie kontrolných prác:
100% - 90% =1
89% - 75 % =2
74% - 50 % =3
49% - 25 % =4
19% - 0% = 5
Projekt sa hodnotí z dvoch hľadísk:
1. Obsah, forma, gramatická správnosť projektu (známka)
2. Prezentovanie projektu žiakom (známka)
Pri hodnotení žiakov s poruchami učenia postupovať podľa Metodických pokynov na hodnotenie žiakov s poruchami učenia a podľa individuálnych vzdelávacích programov vypracovaných pre týchto žiakov s prihliadnutím na konkrétny druh a stupeň znevýhodnenie daného žiaka. Pri písaní kontrolných úloh sa hodnotí len obsah písomných prác, nehodnotí sa pravopis ani úprava. Učiteľ v konkrétnych prípadoch zváži, či uprednostní písomnú alebo ústnu formu odpovede a skúšania.
7. UČEBNÉ ZDROJE
Učebnica:
HUTCHINSON, Tom. 2013. Project 1. 4. edícia. Oxford University Press 2013. ISBN 978-0-19-476455-1
Pracovný zošit:
HUTCHINSON, Tom. 2013. Project 1. 4. edícia. Oxford University Press 2013. ISBN 978-0-19-476530-5
Audio CD:
HUTCHINSON, Tom. 2013. Project 1. 4. edícia. Oxford University Press 2013. ISBN 978-0-19-476552-7
Odborná literatúra
MURPHY, Raymond. 2004. English grammar in use. Cambridge University Press: ISBN 0521-532-892.
Pomôcky
- dataprojektor, notebook, vlastné prezentácie
- odborné publikácie k daným témam
- piesne a básne k daným témam
- nahrávky
- webové stránky, ktoré sú venované výučbe anglického jazyka
- materiálno-technické a didaktické prostriedky, ktoré má naša škola k dispozícií
- dvojjazyčné slovníky
- obrázkové slovníky
- multimediálne výukové CD ROM´s
- obrazový demonštračný materiál (magnetické obrázky, karty, pexesá, maňušky a pod.)
Školský rok 2026/2027  •  strana 2 z 3
image1.png




